ཀྲེན་གཡིས་རུང་གིས་ཙུང་ཐུང་ཝན་ཙའེ་ཡན་གྱིས་ཞི་ཅིན་ཕིང་ལ་ལྷག་བསམ་དག་པའི་འཚམས་འདྲི་ཞུ་ལུགས་བརྒྱུད་ཞུ་གནང་བ་དང་།ཙུང་ཐུང་ཝན་ཙའེ་ཡན་གྱིས་ན་ནིང་ཀྲུང་གོར་འཚམས་འདྲི་གནང་བ་ཡིད་བཞིན་ལེགས་གྲུབ་བྱུང་བ་དང་།ལྷོ་ཁོ་རེ་ཡ་ཕྱོགས་ནས་ཀྲུང་གོ་དང་ལྷན་དུ་འབད་བརྩོན་བྱས་ནས་ཕྱོགས་གཉིས་པོའི་འབྲེལ་བའི་གོང་འཕེལ་ལ་སྐུལ་འདེད་གཏོང་འདོད་ཡོད།མིག་སྔར་ཁོ་རེ་ཡ་ཕྱེད་གླིང་ཕྲན་གྱི་དུས་བབ་ལ་འགྱུར་བ་ཡག་པོ་འགྲོ་བཞིན་ཡོད།ཀྲུང་གོ་ཕྱོགས་ནས་དེའི་ཐད་སྣེ་ཁྲིད་ཀྱི་ནུས་པ་གལ་ཆེན་བཏོན་ཡོད།ཀྲུང་གོས་ཐོག་མཐའ་བར་གསུམ་དུ་ཕྱེད་གླིང་ཕྲན་དུ་རྡུལ་སྙིང་མེད་པ་བྱེད་པའི་དམིགས་འབེན་རྒྱུན་འཁྱོངས་བྱེད་པ་དང་།ཞི་བའི་ཐོག་ནས་བྱང་ཁོ་རེ་ཡའི་རྡུལ་སྙིང་གནད་དོན་ཐག་གཅོད་བྱ་རྒྱུ་རྒྱུན་འཁྱོངས་བྱེད་པ།ཕྱེད་གླིང་ཕྲན་གྱི་ལྷོ་བྱང་བར་སྐད་ཆ་ཤོད་རེས་བྱ་རྒྱུར་རྒྱབ་སྐྱོར་བྱེད་པ།ཨ་རི་དང་བྱང་ཁོ་རེ་ཡས་ཐད་ཀར་སྐད་ཆ་ཤོད་རེས་བྱ་དགོས་པའི་འདོད་ཚུལ་འཛིན་པ།ལྷོ་བྱང་འབྲེལ་བ་གལ་ཆེའི་གོམ་གང་མདུན་དུ་སྤོ་རྒྱུར་སྐུལ་འདེད་བཏང་བ།དེ་དག་གིས་རྐྱེན་པས་ཕྱེད་གླིང་ཕྲན་གྱི་གནད་དོན་ཐག་གཅོད་ཐད་འཕེལ་རིམ་ཡག་པོ་ཐོན་ཡོད།ལྷོ་ཁོ་རེ་ཡས་ཀྲུང་གོ་ཕྱོགས་ལ་སྙིང་ཐག་པ་ནས་ཐུགས་རྗེ་ཆེ་ཞུ་རྒྱུ་དང་།ཀྲུང་གོ་ཕྱོགས་ནས་མུ་མཐུད་ནུས་པ་གལ་ཆེན་འདོན་རྒྱུའི་རེ་སྒུག་བྱེད་པ།ཆབས་ཅིག་ཀྲུང་གོ་ཕྱོགས་དང་མཐུན་སྦྱོར་དམ་ཟབ་བྱས་ནས་མིག་སྔའི་ཕྱེད་གླིང་ཕྲན་གྱི་དུས་བབ་ཞི་ལྷོད་དུ་འགྲོ་ཚུལ་འདིར་སྲུང་སྐྱོབ་དང་།ཞི་བདེའི་བྱ་ཐབས་བརྒྱུད་བྱང་ཁོ་རེ་ཡའི་རྡུལ་ཉིང་གནད་དོན་ཐག་གཅོད་བྱ་རྒྱུར་སྐུལ་འདེད་ཀྱིས།ས་ཁུལ་གྱི་ཞི་བདེ་དང་།བརྟན་ལྷིང་།གོང་འཕེལ་བཅས་མངོན་གྱུར་ཐུབ་པ་བྱེད་འདོད་ཡོད་ཅེས་གསུངས་འདུག